Diari Oficial de la Generalitat Valenciana


Sumari del DOGV 5816, del 29-07-2008 (2008/9319)

Convocatòria i bases per a la provisió en propietat d'una plaça d'auxiliar administratiu pel sistema d'oposició.
----------------------------------------------------------------------------------------------------------------

### Dades del document

Número de DOGV
:   5816

Data del DOGV
:   29-07-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/9319


Data del document
:   16-07-2008

Organisme emissor
:   Ajuntament de Quatretonda

Tipus de document
:   Convocatòria

Descriptors 

:   * Quatretonda
    * administració local
    * professió administrativa
    * concurs administratiu

Convocatòria i bases per a la provisió en propietat d'una plaça d'auxiliar administratiu pel sistema d'oposició. [2008/9319]  
Per Decret d'Alcaldia número 268/08, de data de 16 de juliol de 2008, es convoquen proves per a cobrir en propietat una plaça d'auxiliar administratiu, vacant en la plantilla de funcionaris de l'Ajuntament de Quatretonda, la qual serà proveïda mitjançant el sistema d'oposició lliure.   
Bases per a la provisió en propietat d'una plaça d'auxiliar administratiu de l'Ajuntament de Quatretonda pel sistema d'oposició lliure  
Primera. Objecte de la convocatòria  
És objecte de la present convocatòria la provisió mitjançant oposició lliure d'una plaça d'auxiliar administratiu, grup C2 (conforme a la Llei 7/2007, de 12 d'abril, de l'Estatut Bàsic de l'Empleat Públic, pertanyent a l'oferta d'ocupació pública 2008, així com la formació d'una borsa de treball per al lloc, per a casos de vacant o substitució.  
Les funcions seran les pròpies d'auxiliar administratiu, així com les descrites, i qualsevol altra que se li puga assignar pels procediments oportuns.  
Segona. Condicions generals  
A les presents proves selectives se'ls aplicarà el Decret 33/1999, de 9 de març, pel qual s'aprova el Reglament de Selecció de Personal en l'Àmbit d'Aplicació de la Llei de Funció Pública Valenciana; la Llei 7/1985, de 2 d'abril, Reguladora de les Bases de Règim Local, la Llei 30/1984, de 2 d'agost, de Mesures per a la Reforma de la Funció Pública, el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de Funció Pública Valenciana, el Reial Decret Legislatiu 781/1986, de 18 d'abril, pel que s'aprova el Text Refós de les Disposicions Vigents en Matèria de Règim Local; el Reial Decret 896/1995, de 7 de juny, pel qual s'aproven les regles bàsiques i programes mínims del procediment de selecció dels funcionaris de l'administració local, les bases de la present convocatòria i supletòriament el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, així com les normes generals que siguen d'aplicació.  
L'adjudicació de la plaça a l'aspirant que supere el procés selectiu s'efectuarà d'acord amb la puntuació obtinguda en la fase d'oposició, i la condició jurídica serà la corresponent del lloc a ocupar.  
Els candidats que superen les dos primeres proves de la fase d'oposició passaran a formar part d'una borsa amb la finalitat de cobrir baixes, excedències, permisos i altres situacions similars.  
Tercera. Requisits dels aspirants  
- Tenir la nacionalitat espanyola, de qualsevol dels estats membres de la Unió Europea o d'aquells estats membres que, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors; ser cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, o ser els seus descendents o els del cònjuge menors de 21 anys o majors de dita edat que visqueren a càrrec seu, de conformitat amb la Llei 17/1993, igualment les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals siga d'aplicació la lliure circulació de treballadors, en els termes de l'apartat 1 de l'article 57 de la Llei 7/2007, de 12 d'abril, de l'Estatut de l'Empleat Públic.  
- Posseir la capacitat funcional per al desenvolupament de les tasques.  
- Tenir complits 16 anys i no excedir, en el seu cas, de l'edat màxima de jubilació forçosa.  
- No haver sigut separat mitjançant expedient disciplinari del servici de qualsevol de les administracions públiques ni trobar-se inhabilitat penalment per a l'exercici de funcions públiques.  
- Estar en possessió de la titulació d'educació secundària obligatòria o equivalent, o en condicions d'obtindre-la en la data que finalitze el termini de presentació d'instàncies.  
Quarta. Presentació d'instàncies  
Les instàncies per a prendre part en la present convocatòria es dirigiran a l'alcalde president de l'Ajuntament de Quatretonda, i es podrà utilitzar la instància model que es facilitarà en les dependències municipals. Les instàncies es presentaran al Registre General de l'Ajuntament de Quatretonda, durant un termini de 20 dies naturals, a partir del següent al de la publicació de l'extracte d'aquesta convocatòria en el BOE.  
A la instància s'acompanyarà fotocòpia de l'ingrés bancari en el compte bancari número 0498-1155-18-4199073102 de Ruralcaixa o 4630-0941-85-2005956980 de Bancaixa, efectuat directament o per transferència, de l'import dels drets d'examen, que es fixen en 30 euros. Podrà acompanyar-se, si és el cas, còpia del gir postal o telegràfic del seu abonament. En la còpia del resguard haurà de fer-se constar la convocatòria a que corresponga l'ingrés. Els citats drets d'examen sols seran tornats a aquells que no siguen admesos al procediment selectiu per la manca d'algun dels requisits exigits per a prendre part en este.   
Cinquena. Admissió dels aspirants  
Per a ser admés a les proves selectives serà suficient que els aspirants manifesten en les instàncies reunir totes les condicions exigides referides a la data d'expiració del termini de presentació d'instàncies i haver pagat els drets d'examen, amb justificant de l'ingrés. Expirat el termini, per resolució es declararà aprovada provisionalment la llista d'admesos i exclosos. La dita resolució, que es publicarà en el Butlletí Oficial de la Província, indicarà el termini de 10 dies per a l'esmena de defectes pels aspirants exclosos. Així mateix, en aquest termini es podrà presentar qualsevol reclamació pertinent pels interessats. Els errors de fet podran esmenar-se en qualsevol moment, d'ofici o a petició de l'interessat. Si no es produïra cap reclamació o petició d'esmena, la resolució provisional esdevindrà definitiva automàticament. En altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant resolució que es publicarà igualment en el Butlletí Oficial de la Província, en què s'indicarà la data, lloc i hora de l'inici del primer exercici, així com l'ordre d'intervenció dels aspirants, que serà per la lletra Z, d'acord amb el resultat del sorteig públic que es va realitzar a l'efecte, publicat al Diari Oficial de la Comunitat Valenciana, número 5755, del 5 de maig de 2008. La publicació d'aquesta resolució serà determinant dels terminis a efectes de possibles impugnacions o recursos.  
Sisena. Tribunal Qualificador  
El Tribunal Qualificador que es constituirà per a valorar el procés selectiu, estarà integrat pels següents membres:  
President (titular): un/a funcionari/a d'igual o superior categoria.  
Secretari (titular): el secretari/a de la corporació, que actuarà amb veu i vot.  
Vocals (titular): un funcionari/a de carrera designat per la Direcció General de Cohesió territorial de la Generalitat Valenciana.  
(titular): un funcionari/a de igual o superior categoria a la plaça convocada.  
(titular): un funcionari/a de igual o superior categoria a la plaça convocada.  
(suplent): un funcionari/a de carrera designat per la Direcció General de Cohesió Territorial de la Generalitat Valenciana.  
(suplent): Un funcionari/a de igual o superior categoria a la plaça convocada.  
(suplent): Un funcionari/a de igual o superior categoria a la plaça convocada.  
Podran nomenar-se assessors del tribunal per a la prova de valencià. El seu nomenament haurà de fer-se públic junt amb el del tribunal.  
La designació dels membres del tribunal i dels assessors es farà pública al tauler d'edictes de l'Ajuntament, junt amb la resolució definitiva d'admesos i exclosos.  
El tribunal no podrà actuar sense l'assistència de més de la meitat dels seus membres titulars o suplents indistintament.  
El tribunal podrà acordar la incorporació d'assessors especialistes per a totes o alguna de les proves.   
Aquestos assessors es limitaran a assessorar en la valoració dels exercicis. El seu nomenament, si es donara el cas, es publicarà conjuntament amb la resta dels membres del tribunal.  
Els membres del tribunal podran abstindre's o ser recusats quan concórreguen les causes previstes legalment per a això, als efectes d'allò disposat en l'annex del RD 462/2002, de 24 de maig.  
El tribunal que actua en aquesta prova tindrà la categoria de tercera de les recollides en aquell, tant respecte dels assistents dels membres del tribunal com els seus assessors i col·laboradors.  
Setena. Inici i desenvolupament de l'oposició  
La fase d'oposició constarà de les següents proves de caràcter obligatori:  
1. Primer exercici: Obligatori i eliminatori  
Consistirà en contestar per escrit un qüestionari de 25 preguntes tipus test, dels temes allistats en l'annex. Temps màxim 60 minuts. El criteri de correcció serà el següent: per cada tres respostes incorrectes es penalitzarà amb una correcta.   
Aquest exercici es puntuarà de 0 a 10 punts, i és necessari per a aprovar obtenir un mínim de 5 punts.  
2. Segon exercici: Obligatori i eliminatori  
Consistirà en desenvolupar per escrit, durant un període màxim d'una hora i mitja, un tema entre dos triats a l'atzar, entre els continguts en l'annex a la convocatòria.  
Este tema serà llegit en sessió pública davant del tribunal, que podrà formular les preguntes o aclariments que jutgen oportuns. Es valorarà la claredat de les idees i el coneixement dels temes exposats.  
Aquest exercici es valorarà de 0 a 10 punts, sent eliminats els aspirants que no aconseguisquen una puntuació mínima de 5 punts.  
3. Tercer exercici: Obligatori i eliminatori  
Consistirà en la realització d'un exercici pràctic que serà plantejat en el moment de l'examen pel tribunal relacionat amb les tasques habituals que desenvolupa un funcionari auxiliar en el seu lloc de treball. Es deurà resoldre l'exercici amb l'ordinador, amb motiu d'apreciar la capacitat dels aspirants per a la resolució de conflictes, composició, modificació i correcció de documents, basat en la tècnica de tractament de textos Word, Excel, de Microsoft Office.  
La duració màxima serà 5 minuts.  
Aquest exercici es valorarà de 0 a 10 punts, sent eliminats els aspirants que no aconseguisquen una puntuació mínima de 5 punts.  
4. Quart exercici: Obligatori i no eliminatori  
Consistirà en traduir del valencià al castellà i a la inversa un text proposat pel tribunal, en un temps a determinar.   
Aquest exercici es qualificarà de 0 a 10 punts i serà obligatori i no eliminatori.  
Així mateix, en qualsevol moment del procés selectiu, els aspirants podran ser requerits pels membres del tribunal amb la finalitat d'acreditar la seua identitat.  
Una vegada iniciades les proves no serà necessària la publicació dels successius anuncis al BOP i DOCV. Serà suficient la seua publicació al tauler d'anuncis de l'Ajuntament amb 72 hores d'antelació.  
La puntuació total de les proves estarà determinada per la suma de les puntuacions obtingudes en la fase d'oposició.  
La correcció i qualificació dels exercicis escrits, sempre que siga possible, es farà de manera anònima, utilitzant sempre sistemes que garantisquen l'objectivitat en les puntuacions atorgades i l'anonimat dels aspirants.  
Vuitena. Relació d'aprovats, presentació de documents i nomenament  
Relació definitiva dels aspirants aprovats  
Acabada la qualificació dels aspirants, es publicarà la relació d'aprovats per ordre de puntuació, no podent superar aquests el nombre de places convocades, dins dels límits establits legalment.  
Els aspirants que hagen superat almenys els dos primers exercicis, passaran a formar part d'una borsa de treball destinada a cobrir de manera interina les vacants que es produïsquen.   
Les llistes definitives es publicaran al tauler d'anuncis de l'ajuntament amb indicació de l'ordre de puntuació de l'oposició, sense que el tribunal puga declarar que ha superat el procés selectiu un nombre d'aspirants superior al de les places convocades.  
Presentació de documents  
L'aspirant proposat per a nomenament presentarà en el Registre de l'Ajuntament, dins del termini de 20 dies naturals des que es faça pública la relació d'aprovats, els documents acreditatius de les condicions de capacitat i requisits exigits en la convocatòria.  
La falta de presentació de la documentació dins del termini indicat, excepte en els casos de força major, o la presentació de documents de què es desprenga el no-compliment de les condicions generals de la convocatòria, donarà lloc a la invalidesa de les actuacions de l'aspirant, i pel que fa a este, a la nul·litat subsegüent dels actes del tribunal, sense perjuí de les responsabilitats en què haja pogut incórrer.  
Nomenament  
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província, i procedirà al nomenament com a funcionari de carrera, grup C2, sector administració general, a la persona que supere el procés selectiu.  
Novena. Incidències  
El tribunal queda autoritzat per a resoldre els dubtes que es presenten i prendre els acords necessaris per al correcte ordre del procés selectiu en tot allò no previst en les presents bases.  
Deu. Borsa de treball  
Concloses les proves selectives es formarà una borsa de treball amb tots aquells opositors que hagen superat dos dels exercicis que les componen. L'orde dels aspirants en la borsa de treball s'establirà segons el nombre d'exercicis superats i la puntuació global obtinguda en el conjunt d'estos entre aquells opositors que hagueren superat el mateix nombre d'exercicis.   
Onze. Normativa i recursos  
- La convocatòria es regirà, en allò no previst per estes bases, per la normativa bàsica estatal sobre la funció pública continguda en l'Estatut Bàsic de l'Empleat Públic, Llei 7/2007, de 12 d'abril, en la Llei 30/1984, de 2 d'agost, modificada per la Llei 22/1993, de 29 de desembre, en el Text Refós aprovat pel Reial Decret Legislatiu 781/86, de 18 d'abril; Reial Decret 896/91, de 7 de juny, Reial Decret 364/95, de 10 de març, així com per la normativa autonòmica valenciana sobre funció pública, text refós, de 24 d'octubre de 1995; Decret 69/86, de 2 de juny, i la resta de normes reglamentàries.  
- Contra les presents bases, l'acord aprovatori de les quals és definitiu en la via administrativa, podrà interposar-se pels interessats legitimats un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar de l'endemà de la publicació de l'extracte d'aquests en el Boletín Oficial del Estado. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de l'extracte en el Boletín Oficial del Estado.  
- Contra els actes administratius definitius que es deriven de les bases podran ser interposats pels interessats els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i Procediment Administratiu Comú, i en la Llei 29/98, de 13 juliol, Reguladora de la Jurisdicció Contenciosa Administrativa (Boletín Oficial del Estado número 167, de 14 de juliol de 1998).  
- Si tinguera entrada al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre les mateixes en la següent sessió, ressenyant-ho en la corresponent acta, tot això sense perjuí del que establix esta base 14 respecte a la interposició de recursos, que es regirà per les normes generals sobre procediment i règim jurídic de les administracions públiques.  
Dotze. Publicació  
Les presents bases es publicaran en el Butlletí Oficial de la Província, en el Diari Oficial de la Comunitat Valenciana i l'anunci de la convocatòria en extracte en el Boletín Oficial del Estado.  
ANNEX  
Temari  
Tema 1: La Constitució Espanyola de 1978: significat, estructura i contingut.  
Tema 2: Els drets i deures fonamentals dels ciutadans, les llibertats públiques i els principis rectors de la política social i econòmica de la UE. Protecció i suspensió dels drets fonamentals.  
Tema 3: La Corona. Les funcions del rei.  
Tema 4: El poder executiu. El govern. Composició i funcions.  
Tema 5: El poder judicial.  
Tema 6: El poder legislatiu. Les Corts Generals.  
Tema 7: L'administració pública en l'ordenament jurídic espanyol. Administració de l'estat. Administracions autònomes. Administració local. Administració institucional.  
Tema 8: Fases del procediment administratiu general.  
Tema 9: Règim local espanyol. L'administració local en la Constitució Espanyola.  
Tema 10: El municipi. Concepte i elements. El terme municipal. La població. L'empadronament.  
Tema 11: La província com a entitat local. Organització i competències.  
Tema 12: I. Òrgans de govern municipal; l'alcalde: elecció, deures i atribucions. Els tinents d'alcalde.  
Tema 13: II. Òrgans de govern municipal, l'ajuntament en ple: integració i funcions. La Junta de Govern Local.  
Tema 14: Funcionament dels òrgans col·legiats locals. Convocatòria i ordre del dia: actes i certificats d'acords.  
Tema 15: Drets i deures dels funcionaris. Dret de sindicació. Sistema retributiu. Règim disciplinari. Incompatibilitats. Situacions administratives. Seguretat Social.  
Tema 16: Principis generals i classes de contractes administratius en l'esfera local. La selecció del contractista. Contractes d'obres, de gestió dels serveis públics i de subministraments. Drets i deures del contractista i de l'administració.  
Tema 17: L'acte administratiu. Concepte i elements. Classes, requisits: motivació i forma.  
Tema 18: Concepte de document, formació de l'expedient, registre de documentació. Registre general d'entrada i eixida de documents.  
Tema 19: Intervenció administrativa local en l'activitat privada. Procediment de concessió de llicències.   
Tema 20: Els pressupostos de les entitats locals. principis, integració i documents de què consta. Procés d'aprovació del pressupost local. Principis generals d'execució del pressupost. Modificacions pressupostàries: els crèdits extraordinaris i els suplements de crèdit, les transferències de crèdit i altres figures. Liquidació del pressupost.  
El que es fa públic en compliment de les disposicions vigents.  
Quatretonda, 16 juliol de 2008.- L'alcalde president: Rafael Benavent Vidal.